**Zapisnik**

**on-line sastanka Povjerenstva za osiguravanje kvalitete
održanog u utorak 2. veljače 2021. u 12 sati preko Omege**

**Prisutni**: izv. prof. dr. sc. Anton Vukelić, izv. prof. dr. sc. Krešimir Pavlina, doc. dr. sc. Kristina Grgić, doc. dr. sc. Barbara Kušević, doc. dr. sc. Tanja Kuštović, doc. dr. sc. Maja Zovko, doc. dr. sc. Tanja Trška, doc. dr. sc. Iva Kaić, doc. dr. sc. Iva Ivanković, Josip Ralašić, asist., Filip Kučeković, Mirela Dakić

**Odsutni**: doc. dr. sc. Vinko Kovačić, izv. prof. dr. sc. Ana Munk, Melani Škrobar, Sanja Bahun-Golub, Helena Strugar, Maja Kartuš

**Dnevni red:**

1. Verifikacija zapisnika od 1. prosinca 2020.
2. Naknadne izmjene izvedbenog plana za akademsku godinu 2020./2021. - ljetni semestar
3. Molbe za angažiranje demonstratora u nastavi u 2020./2021.
4. Razno.

Predsjednik Povjerenstva dr. sc. Anton Vukelić otvorio je sjednicu i predstavio dnevni red. Na dnevni red nije bilo primjedbi.

**Ad. 1.** Verifikacija zapisnika od 17. studenoga 2020.

Na zapisnik sjednice održane 17. studenoga 2020. nije bilo primjedbi te je zapisnik prihvaćen.

**Ad. 2.** Naknadne izmjene izvedbenog plana za akademsku godinu 2020./2021. (10 molbi na Omegi)

Predsjednik Povjerenstva izvijestio je o zaprimljenim molbama te zaključio da se u četiri molbe radi o promjenama nositelja/izvođača, potom su četiri molbe za zamrzavanje i jedna za odmrzavanje izbornih kolegija, a Odsjek za anglistiku zatražio je i ispunio obrazac za uvođenje novog izbornog kolegija.

Sljedeći odsjeci uputili su molbe **za promjenu nositelja/izvođača** te za **zamrzavanje i odmrzavanje kolegija**:

Odsjek za fonetiku

Odsjek za lingvistiku

Odsjek za klasičnu filologiju

Odsjek za pedagogiju

Sve su molbe prihvaćene i proslijedit će se na usvajanje Fakultetskom vijeću.

Dodatno je pojašnjena molba koja je bila upućena na prethodnu sjednicu Povjerenstva, u kojoj je Odsjek za informacijske znanosti tražio ukidanje preduvjeta na izbornom kolegiju za tekuću akademsku godinu. Nakon provjere je utvrđeno da se ta molba ipak odnosi na sljedeću akademsku godinu.

Tablica s popisom i kratkim opisom svih izmjena nalazi se kao prilog ovom zapisniku.

**Ad. 3.** Molbe za angažiranje demonstratora u nastavi 2020./2021.

Zaprimljene su molbe za angažiranje ukupno 8 demonstratora u nastavi u 2020./2021. (u materijalima na Omegi).

Prijedlozi se prihvaćaju i upućuju na odlučivanje dekanskom kolegiju.

**Ad. 6.** Razno

Pod točkom razno prvo je pitanje postavila dr. sc. Kristina Grgić o tome računa li se **norma nastavnika** na razini godine ili semestra te je li točno da se satnica odrađena na poslijediplomskom studiju broji u ukupnu normu. Na ta je pitanja odgovorio o. d. prodekana prof. Pavlina koji je rastumačio da se norma nastavnika računa na razini godine te da se satnica koju nastavnik odradi na poslijediplomskom studiju može ili računati u njegove norma sate ili mu se za tu satnicu može isplatiti honorar. Ako je isplaćen honorar, onda se ta satnica ne može računati u normu. Podsjetio je da su sva pravila o satnici i norma satima opisani u Kolektivnom ugovoru. Na to je student Filip Kučeković postavio pitanje utječe li (ne)isplata honorara nastavnicima na cijenu poslijediplomskog studija. Prof. Vukelić i prof. Pavlina iznijeli su mišljenje da to ne utječe na cijenu studija, ali da se točne informacije mogu provjeriti na Vijeću poslijediplomskih studija.

Dodatno je prof. Pavlina ukazao na to da **datum sljedeće sjednice** Povjerenstva pada u razdoblje kolektivnog godišnjeg odmora te da bi tu sjednicu trebalo prebaciti na neki drugi datum. Predsjednik Povjerenstva obavijestit će sve članove o novom terminu sjednice.

Izv. prof. dr. sc. Anton Vukelić

Predsjednik Povjerenstva

Zapisnik sastavila:

Ivana Sudarević

**Popis i opis naknadnih izmjena izvedbenog plana za akademsku godinu 2020./2021.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | odsjek | kolegij | promjena | Ak. God. | obv/izb | lj/z | razlog |
| p01 | anglistika | London u modernoj anglofonoj ženskoj književnosti | novi izborni kolegij | 20/21 | izb | lj |  |
| p02 | fonetika | Istraživanje prouzvodnje govora | promjena nositelja | 20/21 | izb | z |  |
| p03 | fonetika | Neurofonetika | promjena nositelja | 20/21 | izb | lj |  |
| p04 | lingvistika | Svahili | odmrzavanje | 20/21 | izb | lj | Kapović |
| p05 | lingvistika | Indoeuropska morfologija | zamrzavanje | 20/21 | izb | lj | Kapović |
| p06 | lingvistika | Ustroj baskijskoga | zamrzavanje | 20/21 | izb | lj | Matasović |
| p07 | lingvistika | Indoeuropski jezični tečaj: albanski 1 | zamrzavanje | 20/21 | izb | z | nedolazak lektora iz Prištine |
| p08 | lingvistika | Indoeuropski jezični tečaj: albanski 2 | zamrzavanje | 20/21 | izb | lj | nedolazak lektora iz Prištine |
| p09 | kl. Filologija | Povijest grčkog jezika | promjena nositelja | 20/21 | o | z |  |
| p10 | pedagogija | Pedagogija slobodnog vremena | promjena izvođača | 20/21 | o | z |  |